Kurdiston ishchi partiyasi Turkiya sharqida 12 askarning o‘limi uchun javobgarlikni zimmasiga oldi

Kurdiston ishchi partiyasi radikal guruhining jangovar qanoti — HPG Turkiya sharqida askarlarga uyushtirilgan ikki yangi hujum uchun javobgarlikni zimmasiga oldi. Bitlis viloyatida amalga oshirilgan hujumlar oqibatida 12 harbiy halok bo‘lgan edi, deb xabar beradi “RIA Novosti”.

25-aprel kuni HPG’ning ayollar bo‘limi — YJA-Star partizanlari Shayx Juma degan joydagi harbiy lagerni raketalardan o‘qqa tutgan. Buning oqibatida o‘n nafar turkiyalik askar halok bo‘lgan.
Ertasiga partizanlar Xizan tumanida qurilish uchun daraxt kesayotgan askarlarni o‘qqa tutgan. Ikki nafar askar halok bo‘lgan.